cyanic-selkie/wikianc huggingface dataset:
Nepal – Liste over kommunistpartier: 1 innledning
Om mangfoldet av partinavn
Noen partier stiller ikke til valg under eget navn, men har laga egne valgfronter (eller valgpartier), med egne ledelser, medlemmer osv. I Nepal fungerer disse valgpartiene på linje med andre partier, bl.a. når de samarbeider om aksjoner, går inn i parlamentet, evt danner regjering osv.
Kommunister har også laga samarbeidsorganisasjoner bl.a. under demokratirevolusjonen Jana Andolan 1990.
Mange partier har skifta navn eller variert navnet sitt. Uoffisielle navnevariasjoner i pressa fins det også mange av.
Gjenbruk av navn på nedlagte partier som gjør det vanskeligere å skille dem fra hverandre, har ført til at politisk litteratur bruker uoffisielle tillegg i parentes. Et ekstra årstall i parentes (2002) eller navn på partileder (Tamang) er vanlig.
Det har for eksempel vært minst 4 ulike partier som har brukt navnet NKP (ML). For å skille dem, har faglitteraturen lagt til årstall: NKP(ML), NKP(ML) (1998), NKP(ML) (2002), NKP(ML) (2007).
(Offisielle partinavn kan også bruke årstall – som NKP(2006) – og navn på leder – NKP (Amatya), noe som kan gjøre det usikkert om navnet man leser, egentlig er det offisielle eller et som pressa/faglitteraturen bruker av praktiske hensyn.)
Akkurat som i Norge lager muntlig dagligspråk egne utgaver av partinavna, og gjør for eksempel DNA til a-pe. I nepali er det vanligere enn i norsk å også skrive slike muntlige former, og f.eks. skrive et navn som slutter med ML som MaLe.
For de ulike partiene som brukte NKP – navn var det før 1980 mest vanlig å bruke en parentes med deler av partilederens navn, som i NKP(Pushpa Lal) (parti stifta i 1968). I seinere år blei det mer vanlig å bruke parenteser med symbolsk eller politisk innhold: NKP (Masal) (stifta 1983) (betyr fakkel) eller NKP (Marksbadi) (stifta 1987) (betyr marxistisk).
Navn transkriberes ofte ulikt fra gang til gang når nepali skrives med latinske bokstaver. Dette fører til to varianter av samme navn, som for eksempel NKP(Varma), som også ofte kalles NKP (Burma). I begge tilfeller er det samme partiformann som parentesen henviser til.
Reine trykkfeil, forglemmelser og ulike oversettelser til engelsk fører også til navnevarianter. For eksempel er Proletarian Workers Organisation også oversatt med Proletarian Labourers Organisation.
Alt dette fører til over hundre forskjellige navnemuligheter med latinske bokstaver på de over 60 forskjellige partiene/gruppene som på denne lista. (Navn på nepali med devanagariskrift kommer i tillegg.)
Hvorfor så mange partier?
Nepal har ikke bare svært mange kommunistiske smågrupper. To av landets tre største partier er kommunistiske. I 2007 sitter 9 ulike kommunistpartier i parlamentet (i tillegg til tre sosialdemokratiske og to monarkistiske). 4 kommunistpartier (og 3 sosialdemokratiske) sitter i regjeringa.
Etter 1990 har 13 forskjellige kommunistpartier sittet i parlamentet (sammen med 3 sosialdemokratiske og 6 monarkistiske). Teller vi med det første kommunistiske partiet som fantes før diktaturet fra 1930 til 1990 kommer vi opp i 14 parlamentariske kommunistpartier! 6 har vært i regjering etter 1998 (mot 3 sosialdemokratiske og 2 monarkistiske). En rekord ikke noe anna land kan utfordre.
Bortimot 20 kommunistpartier, lavt rekna, har spilt ei større politisk rolle i Nepal etter 1950.
Maken til mylder av røde partier fins knapt i noe anna land. Men de er ikke bare mange. De dominerer også det politiske livet.
Hvorfor er det blitt slik?
Antallet kan forklares ut fra den politiske kulturen i Nepal. Den er prega av føydale tradisjoner, med sterk oppmerksomhet rundt kjente ledere. Svært mange av gruppene er «enmannspartier», som har oppstått når en enkelt, sterk leder, har splitta seg ut med ei gruppe tilhengere. Dette har bidratt til mengder av partier på alle politiske fløyer.
Den lange perioden med politisk illegalitet under diktaturet fra 1960 til 1990 har betydd mye. Under diktaturet begynte det gamle Nepals Kommunistiske Parti raskt å splittes opp. Noen partiledere sto nær den kongelige diktatoren mens andre var sterkt mot, og ulike strategier førte til mange splittelser. Undertrykkelsen på 1960-tallet førte også til at NKP ikke klarte å fungere som en landsomfattende organisasjon, og falt fra hverandre i lokale grupper. Kaoset som blei skapt under diktaturet har egentlig aldri gått helt over.
Nokså få valg (bare 3 parlamentsvalg etter 1960) har også bidratt. Når det er valg, er tendensen at ulike partier samler seg for å vinne mandater. Uten valg blir presset i retning enhet mindre.
Ideologiske spenninger, bl.a. mellom tilhengere av sovjetisk og kinesisk kommunisme etter 1960, kampen om revolusjon eller reform og parlamentarisme, har splitta opp kommunistbevegelsen.
Ekstrem fattigdom og store sosiale problemer har gjort kommunismen uvanlig populær. Politiske bevegelser som i andre land kanskje ville kalle seg sosialistiske eller sosialdemokratiske, kaller seg kommunister i Nepal, fordi det er populært blant deres tilhengere. (UMLs statsminister Man Mohan Adhikari sa på 1990-tallet at i et anna land ville hans parti kalt seg sosialdemokratisk, men den politiske kulturen i Nepal gjorde at de brukte «det populære varemerket» kommunisme.)
Mer informasjon om partisplittelsene fins på den historiske oversikta kronologi over kommunismen i Nepal og i Wikipedias artikler om kommunistbevegelsen i Nepal.
Xu Jian
Xu Jian (født 27. juli 1970), kinesisk softballspiller som deltok i de olympiske leker 1996 i Atlanta og 2000 i Sydney.
Yang Xiaolei
Yang Xiaolei (født 28. juni 2000) er en kinesisk bueskytter.
Xu Jian
Xu vant en olympisk sølvmedalje i softball under sommer-OL 1996 i Atlanta. Hun var med på det kinesiske laget som kom på andreplass i den første olympiske softballturneringen bak USA. Kina tapte finalen mot USA med 1 – 3. Xu spilte åtte kamper i turneringen.
Yang Xiaolei
Hun representerte Kina under Sommer-OL 2020 i Tokyo, hvor hun ble utslått i andre runde.
Xu Jian
Fire år senere, under sommer-OL 2000 i Sydney, spilte Xu fem kamper for Kina i softballturneringen, de kom på fjerdeplass.
Vibeke Sæther
Vibeke Lalla Louise Sæther (født Christensen 17. juni 1943 i Oslo) er mest kjent som programleder i NRK for barneprogrammene Lekestue, Labbetuss, Rosa Mirabella og Min Verden. Hun var også hovedansvarlig for Rosa Mirabella.
Hun ble ansatt som programsekretær i NRK Fjernsynet i 1969.
Utdannelse
Vibeke Sæther er utdannet førskolelærer, har utdannelse fra Musikkonservatoriet i Oslo, har studert sceneregi og har journalistutdannelse fra NRK.
Fjernsynskarriere
Siden 1969 har hun vært ansatt i NRK Fjernsynet, blant annet som programleder og manusforfatter. I perioden 1991 til 1999 jobbet hun i fjernsynets faktaavdeling, bak kamera.
Puslingen (1973)
I 1973 hadde hun hovedrollen i programmet Puslingen i NRK Barne-TV. Gjennom pantomime demonstrerte hennes rollefigur i programmet forskjellen på ulike geometriske former.
Tre-fire-fem (1982–1984)
I barnetv-serien Tre-fire-fem, som i ettertid vanligvis kalles Labbetuss etter den store hunden som var en gjennomgangsfigur i programmene, alternerte Vibeke Sæther med Halvdan Sivertsen i programlederrollen.
Åpen post (1999)
I 1999 hadde Sæther en gjesteopptreden i en episode av humorserien Åpen post, der hun «instruerte» vokalisten Lars Lenth i å opptre foran kamera.
Da Hanna ikke ville flytte (1984)
I 1984 var novellefilmen Da Hanna ikke ville flytte det norske bidraget til en nordisk novellefilmutveksling i forbindelse med Nordvisjonen-samarbeidet. Filmen var regissert av Vibeke Sæther, og manuset var skrevet av Karin Sveen. Musikken var komponert av Bjørn Kruse.
Rosa Mirabella (1990)
Barnetv-serien Rosa Mirabella bestod av fem programmer. Sæther hadde skrevet manus og regisserte hele serien, som handler om fireåringen Mirabella, som gir seg selv navnet Rosa fordi rosa er yndlingsfargen hennes – og om dukkestuen hun arver etter storesøsteren, som er fortellerstemmen i programmene. Serien ble første gang sendt i 1990.
Gå forbi …! (1991)
Programmet Gå forbi …! portretterte visesangeren Tore Thomassens vandring gjennom Oslos gater. Regien var ved Vibeke Sæther. Programmet hadde ingen nedre aldersgrense, men var primært rettet mot voksne seere. Dette var et religiøst program med en forkynnende, kristen profil.
Hovedverneombud
Hun ble hovedverneombud i NRK i 1999.
Felix Klein
Felix Christian Klein (født 25. april 1849 i Düsseldorf, Tyskland og død 22. juni 1925 i Göttingen) var en tysk matematiker. Klein var mest kjent for sine arbeider i gruppeteori, funksjonslære, ikke-euklidsk geometri og sammenhengene mellom geometri og gruppeteori. Hans såkalte Erlangen-program fra 1872 klassifiserte geometriene ved deres underliggende grupper, og dette programmet har hatt stor innflytelse på dagens matematikk. Han var også en av pionerene innenfor matematikkdidaktikken, og da den internasjonale kommisjonen for matematikkundervisning (ICMI) ble dannet i 1908, ble Klein valgt til dens første president.
Sam Hughes
Samuel Hughes (født 8. januar 1853, død 24. august 1921) var canadisk forsvarsminister under første verdenskrig. Han er også kjent for å være det siste kabinetsmedlem fra det liberal-konservative partiet.
Felix Klein
Kleins liv
Foreldrene til Klein var fra Preussen, og han gikk på gymnaset i Düsseldorf. Senere studerte han matematikk og fysikk ved Universitetet i Bonn fra 1865 til 1866, og meningen var da at han skulle bli fysiker. I 1868 tok Klein doktorgraden under veiledning av Julius Plücker, som var professor i matematikk og eksperimentell fysikk. Plückers store interesse på den tiden var geometri, og da han døde i 1868 uten å ha fullført den andre delen av sin bok Neue Geometrie des Raumes, var Klein den naturlige arvtakeren.
Vibeke Sæther
Familie
Vibeke Sæther er datterdatter av revyartisten Lalla Carlsen og komponisten Carsten Carlsen, og overtok med årene besteforeldrenes hjem «Villa GroGro» på Uranienborg i Oslo som sin egen bolig.
Willington dueslag og staller
Bygningene ble bestilt av sir John Gostwick, jarl av Gostwick. De ble fullført omkring 1541 med materialer tatt fra en herregård i nærheten og antagelig fra lokale klostre som nylig hadde blitt oppløst, spesielt fra Newnham Abbey.
Felix Klein
Kleins liv
I 1872 ble Klein professor i Erlangen i delstaten Bayern. Det var ikke så mange studenter i Erlangen på denne tiden, så det var med stor glede Klein tok i mot et professorat ved den tekniske høyskolen i München i 1875. Det samme året giftet han seg med Anne Hegel, barnebarn av den kjente filosofen Georg Wilhelm Friedrich Hegel.
Etter fem år i München ble Klein professor i geometri ved Universitetet i Leipzig. I 1882 opplevde han en fysisk kollaps, og i et par år etter dette var han sterkt plaget av depresjoner. I 1886 tok han imot et professorat ved Universitetet i Göttingen. Her underviste han helt fram til han gikk av med pensjon i 1913.
I Göttingen etablerte Klein et forskningssenter, og i 1894 ble det opprettet et professorat i didaktikk for de matematiske vitenskaper. Etter hvert ble dette forskningssenteret et svært toneangivende senter som fungerte som modell for mange av de beste forskningssentrene rundt om i verden. Klein introduserte ukentlige diskusjonsmøter, og han opprettet en matematisk lesesal og et bibliotek. I 1895 sørget Klein for at den kjente matematikeren David Hilbert ble knyttet til forskningssenteret i Göttingen.
Under Kleins ledelse ble tidsskriftet Matematische Annalen ett av de aller beste matematiske tidsskriftene i verden. Tidsskriftet ble grunnlagt av Clebsch, men det var først da Klein tok over at det ble virkelig utvikling. Han organiserte en liten gruppe av redaktører som møttes regelmessig og tok demokratiske avgjørelser. Spesialområdene til tidsskriftet var blant annet kompleks analyse og algebraisk geometri, men det ble også viktig for utviklingen av reell analyse og den nye gruppeteorien.
Omkring år 1900 begynte Klein å interessere seg særlig for matematikkundervisning i skolene, og i 1908 ble han valgt til president i det nystartede International Commission on Mathematical Instruction (ICMI). Under Kleins ledelse publiserte den tyske grenen av ICMI en stor mengde bøker om undervisning i matematikk på alle nivåer.
I 1893 fikk Klein De Morgan medaljen av London Mathematical Society. I 1885 ble han utnevnt til medlem av Royal Society, og i 1912 fikk han Copley medaljen ved Royal Society. Året etter trakk han seg tilbake på grunn av dårlig helse, men han fortsatte å undervise i matematikk fra hjemmet sitt i enda noen år.
Kleins arbeider
Kleins første viktige matematiske oppdagelser ble gjort i 1870. I samarbeid med den norske matematikeren Sophus Lie oppdaget han de grunnleggende egenskapene til asymptotiske linjer i såkalte Kummer-flater. De fortsatte å undersøke W-kurver, som er en type kurver som er som er invariante under en gruppe av projektive transformasjoner. Det var Lie som introduserte Klein for gruppebegrepet, som skulle spille en viktig rolle i hans videre liv som matematiker.
Klein laget også den såkalte Klein-flasken, som er en lukket flate med bare én side. Dette er en figur som ikke kan konstrueres innenfor det euklidske rombegrepet, og det kan best beskrives som en sylinder som går i loop tilbake gjennom seg selv, for så å kobles sammen med sin egen ende. En Klein-flaske er bare mulig å konstruere i et ikke-euklidsk rom, og det vil da være en figur helt uten kanter. Hvis en maur begynner å gå langs overflaten på en slik flaske vil den aldri falle utfor noen kant, og den vil alltid komme tilbake til samme sted på en eller annen måte.
I 1890-årene vendte Klein tilbake til den matematiske fysikken, et emne som han aldri helt hadde forlatt, og sammen med sin elev Arnold Sommerfeld skrev han om gyroskopet. På denne tiden var han også med og redigerte de fire bindene om mekanikk i Encyklopedie der Mathematischen Wissenschaften.
25. serierunde i 2. divisjon avdeling 3 2007
'''25. serierunde i 2. divisjon avdeling 3 2007''' ble spilt 20. oktober 2007. Det var uendret i kampen om opprykk etter denne serierunden, siden alle de tre topplagene vant. Sandnes Ulf var med dette favoritt til å rykke opp, men Manglerud Star kunne fortsatt vinne 2. divisjon dersom Sandnes tapte for Arendal. SIF kunne vinne 2. divisjon dersom både Sandnes og Manglerud Star tapte sin siste kamp.
Felix Klein
Erlangen-programmet
Kleins syntese av geometri som studiet av egenskaper ved et rom som er uforandret under en gitt transformasjonsgruppe ble kjent som Erlangen-programmet, og dette hadde stor betydning for den videre utviklingen av matematikken. Dette programmet foreslo en tilnærming til geometrien som stadig er det aksepterte synet blant matematikere.
25. serierunde i 2. divisjon avdeling 3 2007
I denne serierunden ble det klart at Askøy rykket ned fra 2. divisjon etter en dramatisk kamp mellom Askøy og Fana. Askøy ledet 2–1 da det gjenstod syv minutter, men Fana snudde kampen og sendte Askøy ned. Åsane vant over Viking 2 og kunne fremdeles reddet plassen ved å slå Ålgård borte i siste serierunde med to mål. Dersom dette skjedde, men Arendal vant med tre mål mer mot Sandnes Ulf enn Åsane vant over Ålgård, var det Arendal som sikret fortsatt spill i 2. divisjon.
Felix Klein
Funksjonsteori
Klein selv så på arbeidet med funksjonsteori som sitt hovedbidrag til matematikken, blant annet arbeidene om:
Willington dueslag og staller
Over et ildsted i stallen er navnet John Bunyan risset inn, men det er ikke bevist at det virkelig var den kjente predikanten som skrev det.
Felix Klein
Funksjonsteori
Klein arbeidet blant annet med likninger av høyere enn 4. grad, og han var spesielt interessert i bruken av transcendentale metoder for å løse en generell femtegradslikning. Som en videreutvikling av metodene til Hermite og Kronecker produserte han lignende resultater som de Brioschi hadde kommet til, og han fortsatte med å gi en fullstendig løsning av problemet ved hjelp av en såkalt icosaeder-gruppe. Ut fra dette arbeidet skrev han en rekke artikler om elliptiske modulære funksjoner.
I sin bok om icosaederet fra 1884 framstilte Klein en teori om automorfe funksjoner, som knyttet sammen algebra og geometri. Siden Henri Poincaré publiserte et utdrag av sin teori om automorfe funksjoner allerede i 1881, ble det en vennskapelig rivalisering mellom de to om disse teoriene. Begge forsøkte å formulere og bevise en hovedsetning for disse nye teoriene, men underveis i dette arbeidet opplevde altså Klein at helsen sviktet, og han ble tvunget til å oppgi sin karrière som matematisk forsker.
Sam Hughes
Hughes ble født 8. januar 1953 ved Solina i nærheten av Bowmanville i det som da var provinsen Canada West. Han fikk utdanning i Durham County og gikk senere på Toronto Normal School og Universitetet i Toronto. I 1866 sluttet han seg til 45th (West Durham) Battalion of Infantry i det canadiske heimevernet og var med på å bekjempe Fenianraidene i 1860- og 1870-årene.
Han ble valgt inn i Parlamentet i 1892 og kjempet under den andre boerkrigen i 1899, etter å ha overbevist Wilfrid Laurier til å sende canadiske tropper.
Hughes oppmuntret til verving av frivillige etter at første verdenskrig brøt ut i 1914 og konstruerte en treningsleir som i dag er CFB Valcartier.
Cappelens leksikon
Cappelens leksikon kan være
Monoplan
Et monoplan eller enkeltdekker er et fly med ett par vinger. Alternative flykonstruksjoner er biplan (med to par vinger) og triplan (med tre par vinger). Fly med et enkelt vingepar fantes helt fra flygningens barndom, men ble først vanlig på 1930-tallet. I begynnelsen ble vingene bygget som en sammenhengende konstruksjon som gikk tvers gjennom flykroppen, slik som hos Hawker Hurricane.
I løpet av andre verdenskrig kom monocoque-konstruksjon for fly på alvor, hvor flykroppen var bygget uten indre avstivere og vingene uten midtseksjon. Ved utgangen av krigen var fly med flere vingepar nesten fullstendig faset ut. Moderne fly bygges nesten utelukkende som enkeldekkere, med unntak av enkelte spesialfly for luftakrobatikk.
Hans Viggo Jensen
Hans Viggo Jensen (29. mars 1921 i Skagen, død 30. november 2005 i Esbjerg) var en dansk fotballspiller som deltok i de olympiske leker 1948 i London.
Jensen vant en olympisk bronsemedalje i fotball under Sommer-OL 1948 i London. Han var med på det danske laget som kom på tredjeplass i fotballturneringen bak Sverige og Jugoslavia. Danmark vant åttendedelsfinalen med 3-1 over Egypt og i kvartfinalen beseiret de med 5-3. De tapte semifinalen med 2-4 mot Sverige men de vant bronsefinalen over Storbritannia med 5-3.
Jensen debuterede på 1945 på Råsundastadion i Stockholm i en landskamp mot, Danmark tapte med 1-2. Han spilte totalt femten landskamper for Danmark og scoret et mål.
Giftsprøyte
Giftsprøyte er en henrettelsesmetode hvor den dømte blir tilført dødelige kjemikalier intravenøst. USAs regjering har fremholdt at dette er den mest humane henrettelsesmetoden som kan brukes, til tross for at metoden også har fått sterk kritikk de senere år. Den brukes blant annet i USA, Kina, Guatemala og Thailand. Omfanget av denne metoden i Kina er hemmelig, men den brukes stadig oftere. Der har man også henrettelser i mobile dødskamre (i varebiler som ser ut som vanlige politibiler). I 2009 hadde Yunnan-provinsen 18 slike biler, mens flere dusin fantes i fem andre provinser.)
Utførelse
Fangen blir ført inn i et dødskammer og blir spent fast til et bord med håndleddslenker, armbelter, brystbelter, magebelter, lårbelter og leggbelter. Henrettelsesteamet som ofte består av flere sykepleiere leter deretter etter en blodåre i hver arm som intravenøst kan settes inn i. Den ene er en sikkerhetsforanstaltning, i tilfelle hovednålen svikter under selve henrettelsen. Noen ganger kan dette ta over en time, og i flere henrettelser har giften blitt injisert inn i beinet, fordi mange dødsdømte også er tidligere rusmiddelavhengige sprøytebrukere og derfor ikke har brukbare årer i armene. Når to passende steder har blitt funnet, tømmes rommet og gardinen foran vinduet til vitnene trekkes fra slik at de får innsikt i selve avlivingen. Bødler trykker på hver sin knapp og en automatisk prosess settes i gang. I de aller fleste amerikanske delstater får de dødsdømte tre stoffer injisert sammen med saltoppløsning. Den automatiske prosessen er:
Saltoppløsning injiseres mellom hvert trinn, for å sikre full dosering av de respektive virkestoffene. Noen stater har en standard for hvor mye av hvert stoff som blir injisert uansett vekt, mens andre beregner det individuelt.
Hjerterytmen til den dødsdømte blir overvåket av medisinsk personale og etter døden har blitt erklært, trekkes gardinene til vitnene for.
Bruk
Giftinjeksjoner er brukt som henrettelsesmetode i alle de amerikanske delstatene som praktiserer dødsstraff. Noen delstater har alternativer som elektrisk stol, gasskammer, og henging. Metoden brukes til dels også i andre deler av verden,og er standard metode i USA og Thailand.
Kritikk
Mange hevder at «Dødssprøyten» er den mest humane formen for henrettelse, men leger sier at det kan være vanskelig å gjennomføre «Dødssprøyten» ettersom mange av fangene er rusmiddelavhengige og har arrete årer. En rekke rapporter viser at giftsprøyten kan føre til store lidelser for fangen. Ofte blir giftnålen satt inn feil, og noen ganger fungerer ikke injiseringen som den skal. Hvis barbituratet ikke fungerer etter hensikten, kan fangen være bevisst og oppleve både kvelningen og hjerteinfarktet.
Gansiella
Gansiella er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).
Utseende
Små, slanke, blanke kortvinger. Hodet er rundt og tydelig avsatt fra det foran rundede halsskjoldet (pronotum). Antennene er forholdsvis lange, fortykkede mot spissen. Dekkvingene er markert bredere enn pronotum og bakkroppen, blanke, med rundede "skuldre", ved roten med noen dype lengdefurer. Bakkroppen er smal ved roten, blir litt bredere lenger bak. Beina er forholdsvis lange og slanke, fram- og mellomføttene består av fire ledd, bakføttene av fem.
Levevis
Disse billene, som er rovdyr, kan være tallrike ved fersk gjødsel der de mest trolig jakter på andre smådyr. Ellers finnes de mellom råtnende plantemateriale, og det er også noen arter som er knyttet til maur (myrmekofiler).
Utbredelse
Slekten er utbredt i Mellom- og det nordlige Sør-Amerika.
Radio Sesam
Radio Sesam er en forhenværende nærradiostasjon i Trondheim med oppstart i 1985. Radiokanalen var eid og drevet av Det norske forbundet av 1948 og ble startet som et talerør for de homofile.
Kort historikk
Radio Sesam profilerte seg til å begynne med som «Norges første og eneste samlivsradio». Det norske forbundet av 1948 var etterhvert mindre involvert i driften av radiokanalen og den utviklet seg i retning av å bli en allmennradio som dekket ulike samfunnsaktuelle og populærkulturelle felt. I 1985 hadde kanalen 2 fast ansatte og 20 frivillige medarbeidere. De hadde i tillegg et eget studio som de delte med Radio Aktiv og A-Radioen. Samme år utvidet radiostasjonen sendeflaten og introduserte faste programposter på mandagskveldene. Radiokanalen er blant annet kjent for å ha tildelt sendetid til det alternative kulturkollektivet Knallsyndikatet.
I 1986 lanserte kanalen Trondheim Radiobingo i samarbeid med NB Radio og Radio RV. Samme år var Radio Sesam en av flere nærradiostasjoner som havnet i medienes søkelys etter å ha avspilt den norske vinnermelodien i Melodi Grand Prix, Ketil Stokkans Romeo, før alle nasjonale finaler var avviklet. Dette ble tolket som et brudd på de internasjonale Grand Prix-reglene og radiokanalen måtte beklage hendelsen. NRK valgte imidlertid å ikke komme med noen reaksjon overfor radiokanalen, med den grunngiving at sendingene neppe hadde blitt hørt i noen andre europeiske land. I 1987 sendte kanalen 28 timer i uka, hadde 25 programposter, og en økning i lyttertallene fra 4 til 18 prosent.
Pseudocobelura
Pseudocobelura er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, avlange, brunlige trebukker. Dekkvingene kan ha lysere tegninger. Antennene er tynne og litt lengre enn kroppen, pronotum tønneformet, dekkvingene litt rundede.
Levevis
Larvene lever i død ved.
Utbredelse
Slekten er kjent fra Panama, Ecuador og det nordlige Brasil.
Bolingbroke Castle
Slottet ble reist av Ranulf, jarl av Chester i 1220. I 1331 ble det overtatt av huset Lancaster. Den mest kjente eieren var John av Gaunt. Hans sønn Henrik IV ble født der i 1367 og var før han ble konge kjent som Henry Bolingbroke, mens Johns hustru Blanche av Lancaster døde på slottet i 1369.
Under den engelske borgerkrig ble slottet delvis ødelagt, og kort tid etter ble det oppgitt. Den siste store strukturen kollapset i 1815, og det er nå bare ruiner igjen. Slottet var for det meste bygget i grønnstein fra Spilsbyområdet, og hadde opprinnelig en vollgrav.
I 1960- og 1970-årene ble slottet gravet ut, og det ble definert som et nasjonalt monument. Ruinene ble forvaltet av English Heritage inntil 1995, da Heritage Lincolnshire tok over. På sommeren er det jevnlig arrangementer der, som oppsetninger av Shakespeares stykker.
Tver oblast
Tver oblast (russisk: Тверска́я о́бласть, Tverskaja oblast) er et føderasjonssubjekt i Russland (en oblast). Dens administrative senter er byen Tver.
Areal: 84 586 km². Innbyggertall: 1 440 002 (est. 2004), 1 471 459 (folketelling 2002), ned fra rundt 1 670 000 i 1989.
Tver oblast har mange innsjøer, så som Seliger og Brosno. Mye av området opptas av Valdajhøydene, hvor elvene Volga, Vestre Dvina og Dnepr har sine kilder.
Tver oblast har også mange historiske byer: Torzjok, Toropets, Zubtsov, Kasjin, Vysjnij Volotsjok og Kaljazin. Den eldste av dem er Rzjev, hovedsakelig kjent pga. slagene ved Rzjev i andre verdenskrig.
Danske Folke-Sange og Melodier
Danske Folke-Sange og Melodier (ofte forkortet til Danske folkesange) er en samling folkesanger og melodier samlet og utgitt av den danske komponisten A.P. Berggreen. Første utgave kom ut i 1859.
Gege
Gege (mandsjuisk: ; kinesisk: 格格; pinyin: Gégé) var en mandsjuisk tiltale til en keisers keiserligfødte prinsesse. Døtre av førsterangerende prinser benyttet også samme tittel.
Blue October
Blue October er et rockeband opprinnelig fra Houston, Texas. Bandet ble dannet i 1995, og består for øyeblikket av Justin Furstenfeld (vokalist), Jeremy Furstenfeld (trommer), Ryan Delahoussaye (fiolin, mandolin, piano og vokal), C. B. Hudson (gitar) og Matt Novesket (bass).
Long Xiaoqing
Long Xiaoqing (født 27. februar 1997) er en kinesisk bueskytter.
Hun representerte Kina under Sommer-OL 2020 i Tokyo, hvor hun ble utslått i andre runde.
Sørum Idrettslag
Sørum Idrettslag er et idrettslag som er hjemmehørende i tettstedet Lørenfallet i Lillestrøm kommune i landskapet Akershus i Viken fylke.
Hvordan tror du verden ser på meg
Hvordan tror du verden ser på meg er det andre albumet til Håkon Banken og ble utgitt høsten 1978, som oppfølger til suksessdebuten «Takk for livet». Som den første platen, solgte også «Hvordan tror du verden ser på meg» rundt 50 000 eksemplarer, og det lå tre uker på VG-lista, med 17.-plass som høyeste plassering. Foruten tittelsporet fra denne produksjonen, finnes også «Finnskogens dronning» som ble en stor slager for Håkon Banken.
Per Johan Skjærstad, mannen bak plateserien Frem fra Glemselen, skriver en omtale på denne platen og avslører litt rundt Bankens vanskelige oppvekst med mye mobbing og plaging. Skjærstad forteller videre at tittelsporet på denne platen, «Hvordan tror du verden ser på meg», omhandler hvordan det er å være på institusjon for så å skulle vende tilbake til det sosiale livet igjen. Håkon Banken har skrevet fem av sporene på denne platen. Det fulgte også tekster med til denne produksjonen.
Bertsolaritza
Bertsolaritza (spansk: versolarismo) er baskisk improvisert sang til ulike melodier og rytmer. Bertsos framføres i en rekke ulike sammenhenger, både under offentlige tilstelninger og i private hjem. En slik sang kalles en bertso, personen som synger kalles en bertsolari, og selve aktiviteten kalles bertsolaritza. Tradisjonelt ble slike sanger bare sunget av menn, men i dag er det et økende antall kvinnelige bertsolarier.
Abruzzo
Abruzzo (uttales [aˈbruttso]) er en region i Italia med et areal på 10 763 km² og en befolkning på 1 333 939, i henhold til folketellingen i 2013. Dens vestlige grense ligger 80 km øst for Roma. Regionen er inndelt i fire provinser: L'Aquila, Teramo, Pescara og Chieti. Abruzzo grenser til regionen Marche i nord, til Lazio i vest og sørvest, til Molise i sørøst og til Adriaterhavet i øst. Geografisk er Abruzzo delt av et fjellområde i vest, som omfatter Gran Sasso d’Italia, det høyeste fjellområdet i Appenninene, og kystområdet i øst med strender ved Adriaterhavet. Abruzzo betraktes kulturelt, språklig og historisk som en region i det sørlige Italia, men geografisk kan den også betraktes som beliggende i sentrale Italia. Det italienske statistikkbyrå (STAT) har bedømt det til å være en del av det sørlige Italia grunnet Abruzzos historiske tilknytning til kongeriket De to sicilier.
Abruzzo er kjent som «den grønneste regionen i Europa» da en tredjedel av dens område, det største i Europa, er nasjonalparker og vernete naturområder: det er tre nasjonalparker, en regional park og 38 beskyttede naturområder. Disse sikret bevaringen og overlevelsen av rundt 75 prosent av Europas levende arter, inkludert en del sjeldne arter som vadende boltit, kongeørn, ulv, den stedegne apenninenebjørn (Ursus arctos marsicanus) og abruzzogemse (Abruzzese Chamois). I Abruzzo er også Calderonebreen, den sørligste isbreen i Europa.
Den besøkende italienske diplomaten og journalisten Primo Levi uttalte på 1800-tallet at forte e gentile («sterk og mildt») beskrev best skjønnheten i regionen og dens innbyggere.
Solsikkeslekten
Solsikkeslekta (Helianthus), også kjent som solvendel, er en planteslekt i kurvplantefamilien. Totalt er det 110 arter i slekta, og alle stammer fra Amerika. Bladene er hjerteformede, og kurvene er store; skivekronene er brune og randkronene gule.
«Solsikke» refererer oftest til solsikke (H. annuus). Foruten arten solsikke hører også jordskokk til slekten. Bortsett fra tre arter i Sør-Amerika er alle artene i solsikkeslekta opprinnelig fra Nord-Amerika. Solsikkens runde brune skivekroner og gule randkroner ligner solen. Denne arten, sammen med andre arter, særlig jordskokk dyrkes i tempererte områder for mat og dekorative planter. Den største solsikkeåkeren finnes i Toscana i Italia.
Flerårige solsikkearter er ikke like populære i hager grunnet deres tendens til rask spredning og å bli trengende.
Etymologi
Ordet «solsikke» er en omskrivning av latinske solsequium, av sol, «sol» – og sequi, «følge». Navnet spiller på at solsikker vender seg etter sola.
Det vitenskapelige navnet Helianthus kommer av gresk ήλιος, hēlios, «sol», og ανθός, anthos, «blomst».
Hilsen Nora
Hilsen Nora er et musikkalbum med Nora Brockstedt, utgitt i 1990.
Van Gogh
Van Gogh er et nederlandsk etternavn som betyr «fra Gogh».
Elgskiskyting
Elgskiskyting (finsk: Hirvenhiihto) er en variant av vintersporten skiskyting som består av langrenn, avstandsbedømming av en papirfigurer av elg og rifleskyting på tidelt ringskive. Sporten ble utviklet i Finland på 1970-tallet, og i dag arrangeres konkurranser både i Finland og Sverige med mål om å bli en nordisk disiplin. Det er over 10 000 utøvere i Sverige og Finland, og over 600 utøvere deltar i det finske mesterskapet hvert år.
Elgløping (finsk: Hirvenjuoksu) er en sommervariant av elgskiskyting hvor skidelen er erstattet med 4-5 kilometer løping. Riflen bæres ikke under løpedelen, men er istedet plassert i et stativ nær stedet det skytes fra.
Gjennomføring
Skidelen gås i klassisk stil over en distanse på 7-9 kilometer mens man bærer riflen på ryggen. Vanligvis er det 1 minutt intervallstart. Skyttere under 16 trenger ikke å bære riflen. Stedene for avstandsbedømming og skyting er plassert langs skiløypen. Skytingen består av ti skudd skutt fra stående stilling på 100 meters avstand. Under avstandsbedømmingen skal utøverne uten hjelpemiddel visuelt bedømme distansen til to elgfigurer plassert mellom 50 til 200 meter.
Vinneren kåres ut ifra et poengsystem hvor det maksimalt kan gis 1200 poeng for hele konkurransen.
For at avstandsbedømmingen skal bli mest mulig rettferdig er det ikke lov å besiktige løypen på konkurransedagen på hverken om sommer eller vinter, med unntak for egne anviste områder for skitesting og oppvarming.
Stafettutgave
Det fins også en stafettutgave med 3-4 personer på hvert lag hvor hvert lagmedlem går 3–4 km. Skytingen foregår da ved at hvert av lagmedlemmene skyter fem skudd og utfører avstandsbedømmelse mot en enkelt elgfigur istedenfor to. Også her trekkes poeng for bomskudd eller feil i avstandsbedømmelse. Det fins også en variant hvor det brukes fallmål som ligner på de brukt i skiskyting og med strafferunder for bom.
Klasser
På normaldistanse benyttes 2,7, 3,7 og 7,1 km avhengig av klasse, mens sprint bare har de to avstandene 2,7 og 3,7 km. Om sommeren er klassene fordelt på 2,7 og 3,7 km.
Utstyr
Det er ikke noen formell vektbegrensning på utstyret, men alt av utstyr som skal brukes under skytingen må medbringes under skidelen. Kikkertsikte er vanlig, men andre typer siktemidler er også tillatt. Det er vanligvis ikke mulighet for innskyting på stevnedagen.
I de yngste klassene og åpen-klassen kan det benyttes valgfritt kaliber fra .22 LR og opp, mens i de andre klassene må rifle og ammunisjon tilfredsstille kravene for jakt på elg. I Finland er de mest brukte kalibrene i disse konkurranseklassene .308 Winchester/7,62 × 51 mm NATO, mens en del også bruker 6,5 × 55 mm. Både i Norge, Sverige og Finland setter elgjakt krav om at ammunisjonen må ha en minimum kulevekt og anslagsenergi. Alle de tre landene krever at kulevekten er minst 9 gram og har en anslagsenergi på 100 meter (kalt E100) på minst 2700 J. Dersom kulevekten er 10 gram eller mer reduseres energikravet noe, og her skiller Norge seg ut ved at kravet reduseres til 2200 J, mens Finland og Sverige bare krever 2000 J. Det kreves ikke ekspanderende ammunisjon i konkurranse.
For å ikke unødig forstyrre skytterne på siden er det ikke tillatt med kompensator. Selv om det ikke er et krav så oppfordres det om å benytte lyddemper, ettersom det senker støynivået og settes pris på av andre skyttere.
Riflen må alltid bæres med pipen pekene opp. Under skidelen må våpenet være tomt for ammunisjon og sluttstykket kan være lukket. På skytebanen må våpenet bæres pekende opp, med sluttstykket i bakre stilling og tomt for ammunisjon, bortsett fra under selve skytingen.
Stein-Erik Vellan
Stein-Erik Vellan (født 13. februar 1965) er en norsk bedriftsleder og tidligere basketballspiller fra Rykkinn i Bærum. Han er fra 4. desember 2019 administrerende direktør for Telias norske virksomheter: Telia, OneCall, Mycall og Phonero.
Vellan var fra februar 2009 til høsten 2010 administrerende direktør i Uninor. Vellan har tidligere hatt lederstillinger i Telenor Norge.
Stein Erik Vellan har utdanning i markedsføring fra Norges Markedshøgskole. Han var markedssjef i Cap Gemini fra 1993 og administrerende direktør i Thrane-gruppen på Billingstad fra 2000, inntil han gikk til Telenor i 2001.
Vellan er tidligere basketballspiller på elitenivå og har 50 landskamper for Norge.
Anatole Litvak
Anatole Litvak (født 10. mai 1902 i Kiev, død 15. desember 1974 i Neuilly-sur-Seine ved Paris i Frankrike) var en amerikansk filminstruktør.
Han innledet sin karriere i russisk film og teater, og debuterte som filminstruktør i 1923. Han var deretter virksom i Berlin, blant annet som klipper for Georg Wilhelm Pabst, og i Paris og London. I Frankrike instruerte han kinosuksessen Mayerlingdramaet (1935) med Charles Boyer og Danielle Darrieux - basert på skandalen som skjedde da kronprins Rudolf av Østerrike og hans 17-årige elskerinne Maria von Vetsera døde på jaktslottet Mayerling utenfor Wien 1889. Han arbeidet i Hollywood fra 1937-56, hvor thrilleren Beklager, feil nummer (1948) ble en av hans største suksesser. Han fikk også meget oppmerksomhet med Hennes annen verden (1949), om en sinnslidende kvinnes skjebne. Under annen verdenskrig samarbeidet han med Frank Capra på dokumentarserien Why We Fight (1942-43). Blant hans senere filmer kan nevnes Anastasia (1956).
Andrej Vasilevskij
Andrej Andrejevitj Vasilevskij (født 25. juli 1994 i Tjumen) er en russisk ishockeymålvakt som spiller for Tampa Bay Lightning i National Hockey League (NHL).
Han har representert Russland på internasjonalt nivå. Han deltok i U18-VM 2010 og 2011. Vasilevskij fikk søvmedaljer i junior-VM i 2012 og bronse i 2013.
På seniornivå debuterte han internasjonalt i Ishockey-VM 2014 hvor han var med på å vinne gull. I sin første VM-kamp som senior stoppet han 39 av 40 skuddf mot USA og ble kåret til Russlands beste spiller i kampen. Vasilevskij har broren Aleksej som også spiller ishockey.
Han ble draftet som nr 19 i NHL Entry Draft 2012 av Tampa Bay Lightning, og debuterte for farmerklubben Syracuse Crunch i AHL 27. september 2014. 6. desember 2014 ble han kalt opp til Tampa Bay Lightning. Han spilte samme kveld i sin NHL-debut mot Philadelphia Flyers, en kamp de vant 3-1.
Desirée Bjerke
Desirée Bjerke Andersen (født 22. mars 1971 i Fredrikstad) er en norsk tidligere skeleton-utøver, som representerte Lillehammer Skeletonklubb.
Desirée Bjerke ble nummer ni i OL 2006. Hun deltok i sitt andre OL i 2010, hvor hun kom på syttendeplass og la opp etter finalen.
Hun har også deltatt i flere VM og EM. Beste plasseringer er 5.-plass i Lake Placid i 2008 og 6.-plass i EM i Cesena i 2008, og en del andre plasseringer blant de 10 beste.
Bardu
Bardu kommune ligger i Troms og Finnmark fylke. Administrasjonssentrum er Setermoen. Kommunen grenser i nord til Sørreisa og Målselv, i vest til Salangen og Lavangen og i sørvest til Narvik. Mot sør og øst går riksgrensen mot Sverige og Kiruna kommune ligger.
Geografi
Kommunen består av hoveddalføret Bardudalen med sidedalene Sørdalen, Østerdalen og Nedre Bardu, samt Salangsdalen som ikke er en del av hoveddalføret. Store skogområder med vidstrakte furumoer i hoveddalføret og bjørkeskog i dalsidene, og vidstrakte fjellområder mot svenskegrensen. Troms' største innsjø, Altevatnet ligger i kommunen. Leinavatnet strekker seg helt til Sverige, og drenerer til Altevatnet og kommunens viktigste vassdrag, Barduelva. Høyeste fjell er Rohkunborri ( (1,659 m.o.h.). Rohkunborri nasjonalpark, etablert i 2011, ligger i sin helhet i kommunen, og utgjør 21,1 % av kommunens areal.
Bardu er den eneste kommunen i Troms som ikke har kystlinje. Kommunen har et typisk innlandsklima, med kalde vintre og relativt varme somre.
Samferdsel
E6 går gjennom hoveddalføret og Salangsdalen, og er hovedtransportåren gjennom kommunen. Bardufoss lufthavn med daglige flyforbindelser til Oslo ligger i nabokommunen Målselv, ca. 25 kilometer fra kommunesenteret Setermoen.
Næringsliv
Forsvaret har siden 1898 hatt en omfattende virksomhet i kommunen og er kommunens største arbeidsgiver. Hoveddelen av arbeidsplassene i Bardu kommune er knyttet til Forsvarets virksomhet, offentlig administrasjon og forvaltning. Setermoen militærleir har lange tradisjoner og hvor Brigade Nord holder til. Andre næringer er varehandel og hotell- og restaurantvirksomhet. Bardu er også en stor vannkraftkommune med fem store kraftverk: Dittielva kraftverk, Innset kraftverk, Krogstadelva kraftverk, Salvasskardelva kraftverk og Straumsmo kraftverk. Kommunen har også en betydelig virksomhet knyttet til skogsdrift.
Kirke, kapeller og kirkegårder
Bardu kirke på Setermoen er en åttekantet tømmerkirke som ble tatt i bruk i 1829 og er bygd som en kopi av Tynset kirke. Bardu kirke er eneste kirke i kommunen. Omkring 1800 utvandret en god del fra Nord-Østerdalen til Nord-Norge, særlig til nybyggerområdene i Bardu hvor de fleste nybyggerne var fra Tynset og Alvdal. I tilknytning til kirken er det et menighetshus som ble tatt i bruk i 1993. I tillegg er det tre kapeller i kommunen, et i hvert dalføre; Nedre Bardu kapell, Øvre Bardu kapell og Salangsdalen kapell. I kommunen finnes det åtte større og mindre kirkegårder og gravlunder.
Karyna Dziominskaya
Karyna Dziominskaya (født 25. august 1994) er en belarusisk bueskytter.
Hun representerte Hviterussland under Sommer-OL 2020 i Tokyo, hvor hun ble utslått i andre runde.
Bardu
Politikk
Se også utfyllende artikkel: Kommunestyrevalg i Bardu kommune
Grunnkretser
Bardu kommune består kun av ett delområde, som igjen er delt inn i følgende 18 grunnkretser (innbyggertall 2011):
Bardu bygdetun
Bardu bygdetun består av en gammel gårdsbebyggelse fra 1860-årene, en gammel skolebygning og en stor gjenstandssamling. Bygdetunet ligger i Salangsdalen, ca. 11 km sør for Setermoen.
Polar Park
Polar Park er verdens nordligste dyrepark og Nord-Norges eneste dyrepark. Parken ligger vakkert til i Salangsdalen i Bardu kommune og er en opplevelse- og dyrepark på tilsammen 1100 mål. Parken ble åpnet i 1994 og viser dyr i sine naturlige omgivelser. Dyreparken er hjem til Nordens store rovdyr som bjørn, jerv, ulv og gaupe i tillegg til hjortedyr som hjort, elg, reinsdyr og moskus.
Prolog stasjon
Kunstinstallasjonen «Prolog stasjon» ble avduket 8. mai 2010 i Kirkeparken ved Bardu kirke på Setermoen. Kunstverket symboliserer den første «jernbanestasjonen» på den vurderte forlengelsen av Nord-Norgebanen.
Tusenårssted
Tusenårsstedet i Bardu består av Bardu kirke, Kirkeparken og Elveparken. Bakgrunnen for valget var forslag fra bygdas befolkning, og ble valgt med den begrunnelse at områdene egnet seg godt for videreutvikling og er samtidig et naturlig treffpunkt, friluftsområde og et sentrumsnært «felleseie». Tusenårsstedet ble offisielt åpnet i august 2008.
Tuberculancylistes
Tuberculancylistes er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utbredelse
Slekten er utbredt på Madagaskar.
Savoy Palace
Historie
Selv om mange adelsmenn i middelalderen som hadde sine palasser innenfor murene av City of London, var det mest ønskelige området i Strand som lå sentralt for den største delen av den seremonielle ruten mellom City og Westminsterpalasset, hvor parlamentet og det kongelige hoff hadde sine affærer. Andre fordeler med Strand var at husene kunne ligge ved Themsen, den fremste transporten som var med skip, og dessuten fri for stanken, røyken og de sosiale uroligheten nedenfor City, og uten den stadige trusselen for brann.
I 1246 bevilget Henrik III av England landområder mellom Strand og Themsen til en onkel av dronning Eleanor, Peter II av Savoie, som også fikk opprettet adelstittelen jarl av Richmond. Det huset som Peter II bygget her ble senere hjemmet til Edmund, 1. jarl av Lancaster og hans etterkommere, hertugene av Lancaster, bodde her gjennom hele det neste århundret.
På 1300-tallet, da Strand ble brolagt så langt som til Savoy, var palasset den store London-residensen ved elven til John av Gaunt, en yngre sønn av kong Edvard III, som hadde arvet ved ekteskap tittelen og besittelsene til hertugene av Lancaster. Han var nasjonen mektigeste mekler og på sin tid den rikeste i kongedømmet. Savoy var det mest storstilte adelshuset i England. Det var berømt for eierens praktfulle samling av veggtepper, juveler og annen utsmykning. Geoffrey Chaucer begynte å skrive Canterbury-fortellingene mens han arbeidet som skriver på Savoy.
Ødeleggelse
Under bondeopprøret i 1381, ledet av Wat Tyler, ble palasset angrepet av opprørerne. De klandret John av Gaunt for innføringen av en koppskatt som hadde utløst opptøyene og raseriet. De systematisk ødela Savoy og alt i det. Hva som ikke kunne bli slått i filler eller brent, ble kastet i elven. Juvelene ble knust med hammer, og det ble hevdet at en av dem som ble oppdaget av de andre for å ha beholdt et drikkebeger i sølv ble slått i hjel av de andre. Deretter stormet de Tower of London, og grep og halshogde erkebiskopen av Canterbury. Til tross for dette forble navnet Savoy knyttet til stedet.
Savoy Hospital
På det samme stedet opprettet Henrik VII sykehuset Savoy Hospital for de fattige og trengende. Han etterlot instruksjoner om etableringen i sitt testamente, og det ble åpnet for virksomhet i 1512. Som åndelig beskyttelse var det dedikert Jesus Kristus, jomfru Maria og Johannes Døperen.
Det store strukturen gjorde sykehuset på Savoy til det mest imponerende i sin tid og det første som dro fordelen av et fast ansatt medisinsk personell. I 1642 ble det et militært hospital før det i 1679 ble omgjort til en militær forlegning for senior infanteriregimenter (Foot Guards). Et århundre senere ble det meste av bygningen ødelagt av brann. På den tiden besto det av forlegning, et militært sykehus, fengsel og rekruteringsstasjon. På 1800-tallet ble de gjenværende sykehusbygningene revet.
Dagens Savoy
Savoy er fortsatt videreformidlet i navnene til Savoy Hotel og Savoy Theatre som står på samme sted. Mange av bygningene i gatene rundt har også navn etter stedet: Savoy Buildings, Court, Hill, Place, Row, Street and Way. Savoy Place er hovedkvarteret i London for Institusjonen for ingeniørkunst og teknologi (Institution of Engineering and Technology, IET).
Giftige løgner (film)
Giftige løgner er en norsk film fra, regissert av Martin Asphaug etter romanen med samme navn av forfatter Ingvar Ambjørnsen. Romanen inngår i en serie bøker, Pelle og Proffen. Filmen er i hovedsak spilt inn i Kragerø.